Δείτε επίσης: Εσθονική Αποστολική Ορθόδοξη Εκκλησία και Εσθονική Ορθόδοξη Εκκλησία (Πατριαρχείο Μόσχας)
Η **Ορθοδοξία στην Εσθονία** ακολουθείται από το 16,5% του πληθυσμού, καθιστώντας την ως τo πιο αναγνωρισμένo χριστιανικό δόγμα στο κατά πλειοψηφία κοσμικό κράτος. Βρίσκεται πάνω από τον Λουθηρανισμό, που ακολουθεί με 9,1%, παρότι στην απογραφή του 2000 ο Λουθηρανισμός κατείχε ποσοστό της τάξης του 13,6%. Η Ορθοδοξία, ή πιό συγκεκριμένα ο Ανατολικός Ορθόδοξος Χριστιανισμός, ακολουθείται κυρίως από τη ρωσική εθνική μειονότητα και μια μειοψηφία του εγγενή εσθονικού πληθυσμό. Σύμφωνα με την εσθονική απογραφή του 2000, το 72,9% όσων απογράφηκαν ως Ορθόδοξοι Χριστιανοί ήταν ρωσικής καταγωγής.

Η Ορθοδοξία εισήχθη για πρώτη φορά στην Εσθονία κατά το 10ο ως το 12ο αιώνα, από ιεραποστόλους του Νόβγκοροντ και το Πσκοβ. Η πρώτη αναφορά μιας Ορθόδοξης κοινότητας στην Εσθονία χρονολογείται στο 1030. Αργότερα, Ρώσοι έμποροι από το Νόβγκοροντ και το Πσκοβ δημιούργησαν μικρές Ορθόδοξες κοινότητες σε αρκετές πόλεις της Εσθονίας.

Σήμερα, υπάρχουν δύο κλάδοι της Ανατολικής Ορθόδοξης Εκκλησίας που συνυπάρχουν στην Εσθονία: η Εσθονική Αποστολική Ορθόδοξη Εκκλησία, μια αυτόνομη Εκκλησία υπό την δικαιοδοσία του Οικουμενικού Πατριαρχείου Κωνσταντινουπόλεως, και η Εσθονική Ορθόδοξη Εκκλησία (Πατριαρχείο Μόσχας), μια ημιαυτόνομη Εκκλησία της δικαιοδοσίας της Ρωσικής Ορθόδοξης Εκκλησίας.

Η Ορθόδοξη Εκκλησία σήμερα
--------------------------

Η Ορθόδοξη κοινότητα στην Εσθονία, που αντιπροσωπεύει περίπου το 16,5% του συνολικού πληθυσμού, σύμφωνα με την απογραφή του 2011, παραμένει διαιρεμένη, με την πλειοψηφία των πιστών (συνήθως εθνικών Ρώσων) να παραμένουν υπό τη σκέπη του Πατριαρχείου Μόσχας. Σύμφωνα με κυβερνητική έκθεση του 2004, περίπου 20.000 πιστοί, (κυρίως Εσθονοί) σε 54 ενορίες, αποτελούν μέρος της Εσθονικής Αποστολικής Ορθόδοξης Εκκλησίας, που εντάσσεται στο Πατριαρχείο Κωνσταντινούπολης, ενώ 150.000 πιστοί σε 30 ενορίες, μαζί με τη μοναστική κοινότητα της Πουχτίτσας, ανήκουν στο Πατριαρχείο Μόσχας.

Τα ζητήματα γύρω από την ακίνητη ιδιοκτησία έχουν κατά το μεγαλύτερο μέρος τους διευθετηθεί. Το 2002, η Αποστολική Ορθόδοξη Εκκλησία συμφώνησε να μεταβιβάσει την κυριότητα των εκκλησιών που χρησιμοποιούνται από το Εσθονική Ορθόδοξη Εκκλησία του Πατριαρχείου Μόσχας προς το κράτος, το οποίο με τη σειρά του θα εξέδιδε 50ετείς μισθώσεις για τα ακίνητα προς την Ορθόδοξη Εκκλησία του Πατριαρχείου Μόσχας. Σε αντάλλαγμα, το κράτος συμφώνησε να ανακαινίσει τις εκκλησίες Αποστολικής Ορθόδοξης Εκκλησίας.

Παραπομπές
----------

1. ↑  «Statistical database: Population Census 2000 – Religious affiliation». Statistics Estonia. 22 Οκτωβρίου 2002. Αρχειοθετήθηκε από το πρωτότυπο στις 15 Μαΐου 2011. Ανακτήθηκε στις 18 Φεβρουαρίου 2011.
2. ↑  «PC0454: AT LEAST 15-YEAR-OLD PERSONS BY RELIGION, SEX, AGE GROUP, ETHNIC NATIONALITY AND COUNTY, 31 DECEMBER 2011». Statistics Estonia. 31 Δεκεμβρίου 2011. Ανακτήθηκε στις 9 Ιανουαρίου 2014.
3. ↑  «PHC 2011: over a quarter of the population are affiliated with a particular religion». Statistics Estonia. 29 Απριλίου 2013. Αρχειοθετήθηκε από το πρωτότυπο στις 24 Νοεμβρίου 2017. Ανακτήθηκε στις 9 Ιανουαρίου 2014.
4. ↑  «Population By Religious Affiliation And Ethnic Nationality». Statistics Estonia. 22 Οκτωβρίου 2002. Αρχειοθετήθηκε από το πρωτότυπο στις 17 Αυγούστου 2011. Ανακτήθηκε στις 11 Ιουλίου 2011.
5. 1 2  Toom, Tarmo. "Estonia, Orthodox Church in", *The Encyclopedia of Eastern Orthodox Christianity*, p.226-8, Wiley-Blackwell Publishing, 2011.
6. ↑  Historical background of Orthodoxy in Estonia Αρχειοθετήθηκε 2016-08-11 στο Wayback Machine. Estonian Orthodox Church of Moscow Patriarchate website.
7. ↑  «PC0454: AT LEAST 15-YEAR-OLD PERSONS BY RELIGION, SEX, AGE GROUP, ETHNIC NATIONALITY AND COUNTY, 31 DECEMBER 2011». Statistics Estonia. 31 Δεκεμβρίου 2011. Ανακτήθηκε στις 9 Ιανουαρίου 2014.
8. ↑  «PHC 2011: over a quarter of the population are affiliated with a particular religion». Statistics Estonia. 29 Απριλίου 2013. Αρχειοθετήθηκε από το πρωτότυπο στις 24 Νοεμβρίου 2017. Ανακτήθηκε στις 9 Ιανουαρίου 2014.
9. ↑  Senate Committee on Foreign Relations. "Estonia", *Annual Report on International Religious Freedom, 2004*, p.324, Government Printing Office, 2005.
10. 1 2  Ringvee, Ringo. "Possible solutions to the conflict" Αρχειοθετήθηκε 2018-10-16 στο Wayback Machine. *Estonica - Encyclopedia about Estonia*, Estonian Institute.